Janez Debelak

Janez Debelak (født 19. mars 1968) er en slovensk tidligere skihopper fra Braslovče.Slovenske Novice: Na Rajharci skačejo najboljše na svetu (13. februar 2016, besøkt 25. juni 2017) Han konkurrerte internasjonalt i årene 1982-1993, det meste av tida for Jugoslavia, de siste årene for det uavhengige Slovenia.

Han deltok i junior-VM i 1985 og 1986, med 8. plass i Lake Placid i 1986 som beste individuelle plassering. I VM i skiflyging i Bad Mitterndorf (Kulm) 1986 ble han nummer 28. Han var med i universiaden (studentlekene) i 1987 og 1991, og fikk blant annet 3. plass for Jugoslavia i lagkonkurransen i Štrbské Pleso i 1987 og i normalbakken i Sapporo i 1991. Han ble nummer 38 i storbakken i VM i Lahtis i 1989 og fikk 40. plass i storbakken og 8. plass i lagkonkurransen for Jugoslavia i VM i Val di Fiemme (Predazzo) i 1991.Adam Kwieciński: Janez Debelak  (hoppresultater, besøkt 25. juni 2017)

Debelak deltok i den tysk-østerrikske hoppuka 1987/88, 1988/89 og 1990/91, og fikk en respektabel 23. plass sammenlagt i 1988/89. Den sesongen fikk han også sin beste sammenlagtplassering i verdenscupen, med 40. plass. Hans beste plassering i enkeltrenn i verdenscupen var 7. plass i storbakken i Sapporo 25. januar 1987.

Plasseringer i junior-VM:
 År 1985 1986 Sted Täsch Lake Placid Individuelt 12 8 Lagkonkurranse 5 11

Plasseringer i universiaden:
 År 1987 1991 Sted Štrbské Pleso Sapporo Stor bakke 9 4 Normalbakke 6 3 Lagkonkurranse 3

Sammenlagtplasseringer i verdenscupen (poeng til de 15 beste i hvert renn):
 År 1983/84 1985/86 1986/87 1987/88 1988/89 1989/90 1990/91 1991/92 Plassering - 70 49 - 40 - - -

Sammenlagtplasseringer i den tysk-østerrikske hoppuka:
 År 1987/88 1988/89 1990/91 Plassering 94 23 40

Etter at han la opp som skihopper, har han vært trener. I 15 år var han trener på klubbnivå i Ljubno, og i senere år hovedtrener for Kasakhstans hopplandslag. Janez Debelak er bror av skihopperen Matjaž Debelak.RTV Slovenija: Skakalnice so prodali za staro železje (31. mars 2017, besøkt 25. juni 2017)

Referanser

 Eksterne lenker 


Kategori:Slovenske skihoppere
Kategori:Skihopptrenere